Viðfangsefni áfangans er að auka þekkingu nemenda á raforkudreifikerfinu og einstökum hlutum þess , kynnast stöðlum og reglugerðum sem lúta að störfum rafiðnaðarmanna , læra að þekkja aðferðir til að verjast tjóni sem rafmagn getur haft á líf , heilsu og eignir manna , læra að gera prófanir og úttektir á veitukerfum , læra að annast skýrslugerð og skjalavörslu vegna prófana og úttekta á veitukerfum . Viðfangsefni áfangans byggist aðallega á stöðlum um raflagnir innanhúss og um útboð . Fjallað er um útboðsreglur og verkáætlanir . Viðfangsefni áfangans er um hina ýmsu íhluti brunaviðvörunarkerfa , eiginleika þeirra , notkunarsvið , lagnir og tengingar . Þá er fjallað um öryggis - og brunafræði , reglur um brunaviðvörunarkerfi ásamt uppsetningu og viðhaldi slíkra kerfa . Fylgt er reglugerð um brunavarnir , einnig læra nemendur skil á brunahólfun mannvirkja , hinum ýmsu gerðum brunaþéttinga , eiginleikum þeirra , notkunarsviði og helstu reglum þar um . Þá eru mismunandi gerðir aðgangskerfa kynntar , farið í val á aðgangskortum , skilríkjum , lestrartækni og raflyklum og þá möguleika sem slíkur búnaður býður upp á . Viðfangsefni áfangans er kröfur til atvinnurekanda varðandi heilsuvernd , vinnuvernd , vinnuöryggi , verklag og tengd málefni sem koma að ábyrgð þess að vera með sjálfstæðan fyrirtækjarekstur . Ásamt þeim kröfum sem viðskiptavinir geta haft varðandi vinnulag og öryggisráðstafanir .